b'\n_START_ARTICLE_\nKromati\xc4\x8dna harmonika\n_START_PARAGRAPH_\nKromati\xc4\x8dna harmonika ali gumbna harmonika je tip harmonike, za katero so zna\xc4\x8dilni okrogli gumbi, podobno kot pri diatoni\xc4\x8dni harmoniki na desni ter basovski gumbi klavirske harmonike na levi strani. Basovska stran je enaka kot pri klavirskih harmonikah, tako glede na razporeditev gumbov, kot na na\xc4\x8din igranja._NEWLINE_Sestavni deli so pasovi, basi, zvo\xc4\x8dnice, meh in registri._NEWLINE_Glede na razporeditev gumbov lo\xc4\x8dimo C in B sistem. Najla\xc5\xbeje ju lo\xc4\x8dimo po tem, da so \xc4\x8drno pobarvani gumbi razporejeni po nasprotno usmerjeni diagonali. Ima ve\xc4\x8d oktav kot diatoni\xc4\x8dna ali klavirska harmonika, nanjo pa je mo\xc5\xbeno igrati v katerikoli tonaliteti. Prednost kromati\xc4\x8dne harmonike pred klavirsko je ta, da se za igranje v razli\xc4\x8dnih tonalitetah ne potrebuje razli\xc4\x8dnih prstnih redov, ampak se samo premakne za\xc4\x8detni ton na ustrezni gumb. Prijem oktave je mnogo o\xc5\xbeji. Kot pri klavirskih harmonikah pa na njej najdemo tudi registre. Na njej se lahko igrajo vse zvrsti glasbe; narodna, pop, klasika...'